text: 40.000 har købt billetter til succes-musical i Fredericia
  18 oktober 2016 kl. 08.09
  Anmelderne er vilde med Fredericia Teaters musical "Klokkeren fra Notre Dame". Det er tilskuerne også.40.000 billeter er solgt og nu forlænges forestillingen med ni dage.
  Fredag aften aften var der premiere på Fredericia Teaters produktion af Disneys "Klokkeren fra Notre Dame".
  Og anmelderne har været vilde med, hvad de har set.
  - Jeg har aldrig oplevet noget lignende - ud af 21 anmeldelser er de 20 seks-stjernede. Det overgår alt, siger Fredericia Teaters direktør Søren Møller til TV SYD.
  
  Søren Møller, direktør,  Fredericia Teater: "- Ud af 21 anmeldelser er de 20 seks-stjernede. Det overgår alt"
  Han fortæller, at efterspørgslen på billetter er  enorm, og Fredericia Teater sælger dagligt op mod 1.500 billetter til musicalen. Som følge af den store efterspørgsel åbner teatret derfor i dag for salget til yderligere ni spilledage, så sidste forestilling på Fredericia Teater bliver torsdag d. 8. december.
  Til sommer rykker forestilingen til København, hvor der den 23. juni er premiere  på Det Kongelige Teaters Gamle Scene.
  Det er ikke kun teatret i Fredericia, der har glæde af de mange musicalgæster. Hoteller og spisesteder i Fredericia mærker også, at musical-succesen trækker gæster til dem.
   
  TV SYD er med tirsdag aften på Fredercia Teater, når Klokkeren fra Notre Dame opføres. Se med kl.19.30.
  
  
  